অভ্যন্তৰীণ বাদ-বিবাদেৰে খণ্ড-বিখণ্ড হোৱাৰ উপক্ৰম হোৱা টাই আহোম যুৱ পৰিষদৰ অতি গুৰুত্বপূৰ্ণ পদত থকা দুজন নেতাক সংগঠনটোৱে দায়িত্বৰ পৰা অব্যাহতি দিছে।
আজি এক বিবৃতি যোগে সংগঠনটোৰ কেন্দ্ৰীয় সমিতিৰ সভাপতি চাও হেমন্ত চাংমায়ে এই কথা জানিবলৈ দিয়ে।
বিবৃতিটোত প্ৰকাশ কৰা অনুসৰি টাই আহোম যুৱ পৰিষদৰ কেন্দ্ৰীয় সমিতিৰ কাৰ্যকৰী সভাপতি দেৱেশ্বৰ বৰুৱা আৰু সাধাৰণ সম্পাদক জয়নাৰায়ণ বুঢ়াগোহাঁইক সংগঠনটোৱে তেওঁলোকৰ পদবীৰ পৰা অব্যাহতি প্ৰদান কৰিছে।
তেওঁ লগতে কয় যে নেতা দুজনৰ বিতৰ্কিত কৰ্মকাণ্ডৰ বাবেই সংগঠনটোৰ কেন্দ্ৰীয় সমিতিৰ কেইবাজনো নেতাই পদত্যাগ কৰিছিল আৰু সংগঠনটো পুনৰ বিভক্ত হোৱাৰ উপক্ৰম হৈছিল।
আনহাতে, টাই আহোম যুৱ পৰিষদৰ একত্ৰিকৰণ প্ৰক্ৰিয়া কিছুদিনৰ বাবে স্থগিত ৰখা বুলি জানিবলৈ দি অহা ২৫ আগষ্টত গুৱাহাটীৰ সংগঠনটোৰ এখন জৰুৰীকালীন কাৰ্যনিৰ্বাহক সভা অনুষ্ঠিত হ'ব বুলি বিবৃতিটোত প্ৰকাশ কৰে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
